קרב סעד

קרב סעד התחולל במהלך מתקפת הפתע על ישראל, ובו התנהל קרב יריות בין כיתת הכוננות של קיבוץ סעד למחבלי הזרוע הצבאית של חמאס. קרב היריות בלם את הטבח שתכננו המחבלים לבצע בקיבוץ.

רקע 

 ערך מורחב – מתקפת הפתע על ישראל (2023)

בבוקר שמחת תורה, כ"ב בתשרי ה'תשפ"ד, 7 באוקטובר 2023 פתח חמאס במתקפת הפתע על ישראל. בחסות ירי של אלפי רקטות לעבר ישראל, חדרו מאות מחבלים ליישובים ישראליים ומתקנים צבאיים. המחבלים התקדמו ליישובים כשהם רכובים על אופנועים וטנדרים מסוג טויוטה, תוך ניהול קרבות ירי נגד כוחות ביטחון דלים, ולאחר שנכנסו ליישובים רצחו כאלף אזרחים, הרגו יותר מ-350 חיילים ושוטרים וחטפו לפחות 222 אנשים לרצועת עזה, ובהם נשים, זקנים ותינוקות.

הקרב 
בסביבות השעה 11:00 בבוקר הגיעו כ-30 מחבלים המשתייכים לזרוע הצבאית של ארגון הטרור חמאס לשער הקיבוץ שהיה סגור עקב שבת שמחת תורה. במקום התפתח קרב יריות בין כיתת הכוננות של הקיבוץ, שהוקפצה, וכן חיילים שעברו באזור, לבין מחבלי חמאס שניסו לפרוץ לקיבוץ.

במהלך קרב היריות חלף באזור טנק אשר חיסל חלק מהמחבלים. רוב המחבלים נהרגו, וחלקם ברחו.

קרב היריות מנע טבח שתוכנן להתרחש בקיבוץ, בדומה לטבח שאירע בקיבוץ הסמוך - כפר עזה. על המחבלים שנהרגו נמצאו מפות של הקיבוץ, ומסמכים המראים את תכנון הטבח בקיבוץ. וביניהם, השתלטות על בית הספר, סניף בני עקיבא והחזקת בני ערובה בחדר האוכל.

מספר ימים לאחר הקרב נהרגו מחוץ לקיבוץ שני מחבלים נוספים.

קישורים חיצוניים

הערות שוליים 

מלחמת חרבות ברזל: קרבות
סעד (קיבוץ)